Waar is die Afrikaanse Blogs? | Toortsie, Kameel en Bokbaaivygie se blog
Terug in die Verlede →
Waar is die Afrikaanse Blogs?
Posted on Desember 3, 2014	by Toortsie
Na aanleiding van ‘n reaksie wat op kommentaar was wat ek by iemand gelos het skryf ek hierdie bloginskrywing. Dit het só gelui: “Dankie vir die comment Toortsie 🙂 . Bly om te sien daar is nog Afrikaanssprekendes op WordPress. Hoe het jy op my blog afgekom? En versprei die woord asb. haha.”
Dit was destyds my vraag ook. Wáár kry jy die ander Afrikaanse blogs? Hoe weet die mense van my wat wel by my lees?(Jammer as ek myself herhaal, ek kon aanvanklik nie die ou blogstuk vind nie!)
In WordPress is ‘n hele Afrikaanse Bloggemeenskap, met ‘n hele verskeidenheid blogs.
Die héél maklikste plek om by Afrikaanse blogs uit te kom, is by Blik. Daar word alle Afrikaanse bloginskrywings, WordPress en ook ander, gelys, met die jongste geskryfde een eerste.
WordPress bloggers kan ook in hulle beheerpaneel kyk as hulle ander Afrikaanse blogs soek. Redelik onder op die bladsy by What’s Hot. Onder “latest” kom die nuutste bloginskrywings gelys, en ek wonder hoekom dit deesdae nie meer net Afrikaanse bloginskrywings is wat daar gelys word nie? Daar is soveel Engelse blogs tussenin? Die 10 blogs en bloginskrywings wat die meeste gelees is, word ook daar gelys onder Top Blogs, en Top Skrywes.
Wat natuurlik ook belangrik is, is dat jy jou blog opstel as ‘n Afrikaanse blog, sodat jou blog by die Afrikaanse blogs sal verskyn.
‘n Maklike manier om by ander blogs uit te kom, is om te kyk wie lewer kommentaar by die blogs waar jy wel lees. By sommige blogs is daar ‘n lys van kommentare, so jy kan sommer daar op hulle kliek, anders onderaan die blog by die kommentare. Kliek op die persoon se naam. As die persoon ‘n naam het en sy URL is reg ingevul, behoort jy by daardie blog uit te kom. (Dis een van die redes hoekom dit goed is dat jyself ook kommentaar lewer, dan weet ons ook van jou!) 🙂
Party bloggers het ook ‘n Blogroll. Dis ‘n lys van blogs en ander plekke waar hulle graag lees. As jy op een van daardie blogname kliek, sal jy ook by die blog uitkom.
Is daar nog maniere waarvan julle weet wat ek nie hier genoem het nie?
So, Arleenstone22, ek hoop jy gaan nou sommer BAIE Afrikaanse blogs vind en lekker saamkuier.
Ns. Onthou om in te loer by ons faceboekblad.
This entry was posted in Blogging and tagged Afrikaanse Blogs, Waar kry ek Afrikaanse blogs?, Wordpress: Afrikaanse Blogs. Bookmark the permalink.
14 Responses to Waar is die Afrikaanse Blogs?
Desember 3, 2014 om 8:06 vm
Ja, ek dink met ‘n bietjie moeite en rond’surf’ soos hul sê, tel mens tog blogvriende op. Dankie vir die inligting, dit is by jou dat ek die eerste keer gehoor het van Blik. En ja – ons moet probeer om Afrikaans se vaandel hoog te hou …
Desember 3, 2014 om 8:22 vm
Spokie, toe ek nou op jou blogadres kliek, sê wordpress dit bestaan nie meer nie. Was dit ‘n ekstra blog wat jy gehad het?
Desember 3, 2014 om 8:28 vm
Werklik? Miskien het dit te doen met post wat ek nou-net gepress het. Wag, ek sit my URL mooi in met hierdie kommentaar, try weer …
Desember 3, 2014 om 8:31 vm
Sal nou werk. Die ander adres was triene…
Desember 3, 2014 om 10:46 vm
Algaande leer mens! Ek self ontdek telkens weer nuwe Afrikaanse bloggers wat my sommer opgewonde maak. Dis goed dat jy die inligting in Afr opsit. Dis meer verstaanbaar as Eng. Ha ha
Desember 3, 2014 om 10:52 vm
🙂 (fluister) … ek verstaan nie eintlik engels nie!
Desember 3, 2014 om 12:53 nm
Nog ‘n plek om te gaan loer is by http://botd.wordpress.com/?lang=af Dis elke dag se top Afrikaanse blogs. Of gaan na http://botd.wordpress.com/top-posts/ vir elke dag se top posts. Dis maar waar ek meeste van die Afrikaanse blogs gevind het wat ek gereeld by in loer.
Dit is egter nog al irriterend om te sien hoeveel Afrikaans gelyste blogs eintlik Ingels is.
Desember 3, 2014 om 1:01 nm
Baie dankie!Bestaan die twee blaaie nog? Ek het gedink hulle bestaan nie meer nie. En ja, dis jammer oor die Engelse Blogs wat by die Afrikaanses gelys is.
Desember 3, 2014 om 1:02 nm
Ek het nou sommer die skakels by my blogroll gesit. Baie dankie
Desember 3, 2014 om 2:38 nm
Groot plesier. Ek het al ‘n paar interessante blogs daar ontdek.
Desember 3, 2014 om 3:03 nm
Vroeer het ek baie daar gekyk, maar op ‘n stadium kon ek dit nie oopkry nie. Bly dis weer daar.
Desember 3, 2014 om 6:23 nm
Baie dankie vir die nuttige inligting. So Junie/Julie vanjaar het ‘n hele klomp Afrikaanse bloggers op Litnet hulle vererg oor die tegniese probleme en die gebrek aan ondersteuning op daardie platform en toe getrek WordPress toe. Hier voel ek soos ‘n paddavissie in ‘n bruisende (Engelse) rivier en klou verbete aan die voormalige Litnetters. Jou blog gaan my beslis baie help!
Desember 3, 2014 om 6:27 nm
LLEN Jare gelede het ek gevra: Wat is die verskil tussen Litnet en WordPress? Dit was ook met ‘n oorstroom van Litnetters na WordPress. Op daardie stadium was die verduideliking dat ‘n WordPresser soos ‘n vis tussen piranhas sal wees op Litnet. Nou hoor ek die teenoorgestelde.
Nee man, hier is lekker geselsblogs. Ons het al minder geword, maar ons is nog hier. Hoop jy kom reg. En WELKOM op WordPress.
Desember 3, 2014 om 6:45 nm
Ek kom nie eers op die opdateer lys nie, laat staan nog by die top blogs … ek hou maar by my blogs wat ek volg